[{"text_idx": "#000008", "text": "Mae rhaglen Dug Caeredin, sydd ar gael i bobl ifanc rhwng 14 a 24 oed, yn cynnwys tair lefel gynyddol (Efydd, Arian ac Aur) a gyflawnir drwy oresgyn her neu ffin bersonol."}, {"text_idx": "#000009", "text": "Mae gweithgareddau cymhwyso yn cynnwys dangos ymrwymiad i\u2019r amgylchedd, dod yn fwy heini, datblygu sgiliau newydd, a chynllunio, hyfforddi a chwblhau alldaith."}, {"text_idx": "#000010", "text": "Er mwyn ennill y Wobr Aur fawreddog, rhaid i\u2019r unigolyn ifanc gymryd rhan bellach mewn uned breswyl pedwar diwrnod."}, {"text_idx": "#000012", "text": "Ar o\u0302l creu argraff ar yr aseswyr gyda\u2019u cyfraniad at gadwraeth yn y gymuned, dyfarnwyd y wobr Dug Caeredin uchaf i\u2019r myfyrwyr, ac maent wedi\u2019u gwahodd i Balas Buckingham i dderbyn eu tystysgrifau gan Aelod o\u2019r Teulu Brenhinol ar ddechrau\u2019r flwyddyn nesaf."}, {"text_idx": "#000013", "text": "Meddai Kay Spears, aelod o staff a wirfoddolodd i helpu ar yr arhosiad preswyl, am gyflawniadau\u2019r myfyrwyr: \u201cDyma oedd fy nhro cyntaf ar gwrs Dug Caeredin ac roedd yn wych gweld yr holl waith caled sy\u2019n rhan ohono."}, {"text_idx": "#000015", "text": "Drwy\u2019r rhaglen, mae\u2019r myfyrwyr nid yn unig wedi cael hwyl a gwella eu hunan-barch, ond maen nhw hefyd wedi ennill sgiliau gydol oes ar hyd y ffordd."}, {"text_idx": "#000017", "text": "Mae\u2019r cyflogwyr gorau yn gweld gwerth mawr mewn unigolion sydd a\u0302 sgiliau parod ar gyfer y byd gwaith, gan sicrhau y bydd galw mawr am y myfyrwyr yma o Goleg y Cymoedd wrth iddyn nhw ddechrau yn y byd proffesiynol.\u201d"}, {"text_idx": "#000022", "text": "Yr hyn y mae dysgwyr yn ei ddweud"}]